钦定古今图书集成/明伦汇编/官常典/第097卷 > 绛王洪裕
## 钦定古今图书集成/明伦汇编/官常典/第097卷 > 绛王洪裕

按《金史章宗诸子传》：“章宗钦怀皇后生绛王洪裕，资
明夫人林氏生荆王洪靖，诸姬生荣王洪熙，英王洪
衍，寿王洪辉，元妃李氏生葛王忒邻。”按本传，“洪裕
大定二十六年生。是时，显宗薨逾年，世宗深感。及闻
皇曾孙生，喜甚。满三月，宴于庆和殿，赐曾孙金鼎金
香合，重彩二十端，骨睹犀吐鹘、玉山子兔儿垂头一
副，名马二匹。”章宗进“玉双驼镇纸、玉琵琶拨、玉凤钩
骨睹犀具、佩刀、衣服一袭”，世宗御酒歌欢，乙夜方罢。
二十八年十月丙寅，薨。明昌三年，追封绛王，赐名。